અમદાવાદ: આજે સવારે ૧૦ વાગ્યે મળેલી મ્યુનિ. બજેટ બેઠક દરમિયાન ગરીબોના આવાસ અંગેના મામલે બોર્ડમાં ભારે હોબાળો મચ્યો હતો. આ લખાય છે ત્યારે કોંગ્રેસના કોર્પોરેટરો ઉગ્ર વિરોધ કરતા મેયરના ડાયસ સુધી ધસી આવ્યા હતા. સ્ટેન્ડિંગ ચેરમેન પ્રવીણ પટેલે ઝૂંપડપટ્ટી ત્યાં મકાનના મામલે રજૂઆત કરતાં શાસક પક્ષના કોર્પોરેટર મયૂર દવેની સોનિયા ગાંધી અંગેની ટિપ્પણીથી વિપક્ષ કોંગ્રેસના સભ્યો ઉશ્કેરાયા હતા.